smcproject/ml-wiki-sentences huggingface dataset:
എജി ക്രിയേഷൻെറ ബാനറിൽ സുരേഷ് ഗോപിയെ നായകനാക്കി കെ മധു സംവിധാനം ചെയ്ത ക്രൈംഫയൽ സിനിമയുടെ നിർമ്മാതാവാണ് എ രാമകൃഷ്ണൻ ക്രൈംഫയലിനു ശേഷം മോഹൻലാലിനെ നായകനാക്കി ഒളിംബ്യൻ അന്തോണി ആദം എന്ന ചിത്രം ഭദ്രൻെറ സംവിധാനത്തിൽ നിർമ്മിക്കാൻ തീരുമാനിച്ചിരുന്നു എങ്കിലും പിന്നീട് ആ ചിത്രത്തിൽ നിന്നും പിൻമാറി പുറത്തേക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് എ. രാമകൃഷ്ണൻ
എ. മാർത്താണ്ഡ പിള്ള
ഒരു ഇന്ത്യൻ ന്യൂറോ സർജനാണ് എ. മാർത്താണ്ഡ പിള്ള - എം‌എസ് (ന്യൂറോ), എം‌എൻ‌എം‌എസ് (ന്യൂറോ), എഫ്‌ആർ‌സി‌എസ്.
2011 ൽ വൈദ്യശാസ്ത്രത്തിനുള്ള പത്മശ്രീ അവാർഡിന് അർഹനായി.
കേരള സംസ്ഥാനത്തെ ഇന്ത്യൻ മെഡിക്കൽ അസോസിയേഷന്റെ ഈ അവാർഡ് ലഭിച്ച ആദ്യത്തെ ദേശീയ പ്രസിഡന്റും മുൻ ദേശീയ വൈസ് പ്രസിഡന്റും ആണ് അദ്ദേഹം.
ഐ.എം.എയ്ക്കുള്ള ദേശീയ മെഡിക്കൽ കമ്മീഷൻ ബില്ലിനെതിരെ അദ്ദേഹം പ്രതിഷേധത്തിന് നേതൃത്വം നൽകി.
സ്വകാര്യമേഖലയിൽ ഇപ്പോൾ തിരുവനന്തപുരത്തെ അനന്തപുരി ഹോസ്പിറ്റൽസ് റിസർച്ച് ഇൻസ്റ്റിറ്റ്യൂട്ടിന്റെ മാനേജിംഗ് ഡയറക്ടറാണ്.
എ. യൂനുസ്‌ കുഞ്ഞ് എ. യൂനുസ്‌കുഞ്ഞ്
കൊല്ലം ജില്ലയിലെ വ്യവസായ പ്രമുഖനും പൊതുപ്രവർത്തകനും നിരവധി വിദ്യഭ്യാസ സ്ഥാപനങ്ങളുടെ ഉടമയുമാണ് എ. യൂനുസ്‌കുഞ്ഞ്.
1991 - 96 ലെ കേരള നിയമസഭയിൽ മലപ്പുറം മണ്ഡലത്തിൽ നിന്ന് ഇന്ത്യൻ യൂണിയൻ മുസ്ലീം ലീഗ് പ്രതിനിധിയായി തെരഞ്ഞെടുക്കപ്പെട്ടിരുന്നു.
1941 ജൂലൈ 1 ന് അബ്ലുള്ളക്കുഞ്ഞിന്റെ മകനായാണ് യൂനുസ് കുഞ്ഞ് ജനിച്ചത്.
ദാരിഫ ബീവിയാണ് ഭാര്യ.
യൂനുസ് കുഞ്ഞിന് 4പുത്രന്മാരും 3 പുത്രിമാരുമുണ്ട്.
വടക്കേവിളയിലെ മജീര സ്ക്കൂളിൽ നിന്ന് 1955 ൽ എട്ടാംക്ലാസ് പാസായി.
2022 ഫെബ്രുവരി 3 ന് തിരുവനന്തപുരത്തെ സ്വകാര്യ ആശുപത്രിയിൽ വച്ച് അന്തരിച്ചു.
http://www.ycet.ac.in/
എ. രഘുനാഥ്
മലയാളചലച്ചിത്രരംഗത്തെ ഒരു പ്രമുഖ നിർമ്മാതാവായിരുന്നു എ. രഘുനാഥ് .
1970ലെ തുറക്കാത്തവാതിൽ നിർമ്മിച്ചുകൊണ്ട് രംഗത്തെത്തി.
തുടർന്ന് 16 സിനിമകളോളം നിർമ്മിച്ചു.
1985ൽ അദ്ധ്യായം ഒന്നുമുതൽ ആണ് അവസാനം നിർമ്മിച്ചത്.
ചിത്രം വർഷം സംവിധാനം 1 തുറക്കാത്തവാതിൽ 1970 പി.ഭാസ്കരൻ ↑ https://malayalasangeetham.info/displayProfile.php?category=producer artist=A%20Raghunath ↑ https://www.malayalachalachithram.com/profiles.php?i=2816 ↑ {{ cite web }} : Cite has empty unknown parameter: | 1= ( help )
എ. രാജ ഇംഗ്ലീഷ് വിലാസം https://ml.wikipedia.org/wiki/A.
_Raja
ഇന്ത്യയുടെ മുൻ കേന്ദ്ര ഐടി-വാർത്താവിനിമയ മന്ത്രിയാണ് എ. രാജ .
1963 മെയ് 10-ന് തമിഴ്നാട്ടിലെ പെരമ്പലൂർ ജില്ലയിലെ വേലൂരിൽ ജനിച്ചു.
ഡി.എം.കെ അംഗമാണ്.
പതിനഞ്ചാം ലോകസഭയിൽ നീലഗിരി മണ്ഡലത്തെ പ്രതിനിധീകരിക്കുന്നു.
തുടർച്ചയായി നാലാം തവണയാണ് ഇദ്ദേഹം ലോകസഭാംഗമാകുന്നത്.
14-ആം മന്ത്രിസഭയിലെ അവസാന രണ്ട് വർഷക്കാലം ഐടി-വാർത്താവിനിമയ മന്ത്രിയായിരുന്നു.
1999-ലെ 13 ദിവസം മാത്രം നിലനിന്ന വാജ്പെയ് മന്ത്രിസഭയിൽ സഹമന്ത്രിയായും പ്രവർത്തിച്ചിരുന്നു.
ടു ജി സ്പെക്ട്രം ഇടപാടുമായി ബന്ധപ്പെട്ട് ഉയർന്നു വന്ന അഴിമതിയാരോപണത്തെ തുടർന്ന് 2010 നവംബറിൽ മന്ത്രിസഥാനം രാജിവെച്ചു.
നീരാറാഡിയ ടേപ്പ് വിവാദത്തിലും രാജയുടെ പേര് പരാമർശിക്കപ്പെട്ടിട്ടുണ്ട്.
2011 ഫെബ്രിവരി 2-ന് 2ജി സ്പെക്ട്രം ഇടപാട് സംഭവുമായി ബന്ധപ്പെട്ട് സി.ബി.ഐ., രാജയെ അറസ്റ്റു ചെയ്തു.
എ. രാജ (സിപിഐഎം)
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ദേവികുളം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് എ. രാജ .
2021-ലെ തിരഞ്ഞെടുപ്പിൽ കോൺഗ്രസിലെ എസ്.ഡി. കുമാറിനെ 7,848 വോട്ടുകൾക്ക് പരാജയപ്പെടുത്തിയാണ് എ. പ്രഭാകരൻ നിയമസഭയിലേക്ക് എത്തിയത്.
എ. പ്രദീപ് കുമാർ ഇംഗ്ലീഷ് വിലാസം https://ml.wikipedia.org/wiki/A.
Pradeep_kumar
പതിനാലാം കേരളനിയമസഭയിലെ അംഗമാണ് എ. പ്രദീപ് കുമാർ (15 മേയ് 1964).
കോഴിക്കോട് നോർത്ത് മണ്ഡലത്തിൽ നിന്ന് തെരഞ്ഞെടുക്കപ്പെട്ടു.
അദ്ദേഹം പന്ത്രണ്ടാം നിയമസഭയിൽ കോഴിക്കോട് -1 നിയമസഭാമണ്ഡലത്തിൽ നിന്നും പതിമൂന്നാം നിയമസഭയിൽ കോഴിക്കോട് നോർത്ത് മണ്ഡലത്തിൽ നിന്നും തെരഞ്ഞെടുക്കപ്പെട്ടിരുന്നു.
കോഴിക്കോട് ചേലക്കാട് ഗോപാലകൃഷ്ണക്കുറുപ്പിന്റെയും കമലാക്ഷിയുടെയും മകനാണ്.
സാമൂതിരി ഗുരുവായൂരപ്പൻ കോളേജിൽ പഠിച്ചു.
കോഴിക്കോട് സർവകലാശാല യൂണിയൻ സെക്രട്ടറിയായിരുന്നു.
എസ്.എഫ്.ഐ സംസ്ഥാന പ്രസിഡന്റായും ദേശീയ വൈസ് പ്രസിഡന്റായും പ്രവർത്തിച്ചു.
കോഴിക്കോട് ജില്ലാ കൗൺസിൽ പ്രസിഡന്റായിരുന്നു.
ഡി.വൈ.എഫ്.ഐ സംസ്ഥാന ദേശീയ നേതൃത്വത്തിൽ പ്രവർത്തിച്ചു.
2003 - 07 കാലയളവിൽ സംഘടനയുടെ ദേശീയ ജോയിന്റ് സെക്രട്ടറിയായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2019 കോഴിക്കോട് ലോകസഭാമണ്ഡലം എം.കെ. രാഘവൻ കോൺഗ്രസ് (ഐ.) , യു.ഡി.എഫ് 493444 എ.പ്രദീപ് കുമാർ സി.പി.എം. , എൽ.ഡി.എഫ്. 408219 അഡ്വ.
പ്രകാശ് ബാബു ബി.ജെ.പി. , എൻ.ഡി.എ. 161216 അവലംബം ↑ ↑ ↑ http://www.keralaassembly.org
എ. ഭീംസിംഗ് ഇംഗ്ലീഷ് വിലാസം https://ml.wikipedia.org/wiki/Bhimsingh
മലയാളം , തമിഴ് , തെലുങ്ക് , ഹിന്ദി ഭാഷകളിലായി നിരവധി ചലച്ചിത്രങ്ങൾ സംവിധാനം ചെയ്തിട്ടുള്ള  ഭീംസിംഗ് 1924 ഒക്ടോബർ 15നു ആന്ധ്രാപ്രദേശിലെ ചിറ്റൂർ ജില്ലയിൽ ജനിച്ചു.
തെലുങ്കിലെ ഇരട്ട ചിത്രസംയോജകരായിരുന്ന കൃഷ്ണൻ- പഞ്ചുവിന്റെ സഹായിയായാണ് ഭീംസിംഗ് ചലച്ചിത്ര മേഖലയിലേക്ക് കടന്നു വന്നത്.
ഇവരിൽ കൃഷ്ണന്റെ സഹോദരിയായ സോനയെ ഭീംസിംഗ് വിവാഹം കഴിച്ചു.
ദേശീയ പുരസ്കാരം നേടിയ ചിത്രസംയോജകനായ ബി. ലെനിൻ ഉൾപ്പെടെ എട്ട് മക്കൾ ആണ് ഈ ദമ്പതികൾക്ക്.
പിൽക്കാലത്ത് അദ്ദേഹം പ്രശസ്ത തെന്നിന്ത്യ നടിയായ പത്മശ്രീ സുകുമാരിയേയും വിവാഹം ചെയ്തു.
ആ വിവാഹത്തിൽ ജനിച്ച പുത്രനാണ് ഡോ. സുരേഷ് ഭീംസിംഗ്.
1978 ജനുവരി 16 നു അൻപത്തെട്ടാമത്തെ വയസ്സിൽ അദ്ദേഹം അന്തരിച്ചു.
സംവിധായകൻ, തിരക്കഥാകൃത്ത്, ചിത്രസംയോജകൻ, നിർമ്മാതാവ് എന്നീ നിലകളിൽ തമിഴ്, തെലുങ്കു, മലയാളം, ഹിന്ദി ചലച്ചിത്രവേദികളിൽ അദ്ദേഹം വ്യക്തിമുദ്ര പതിപ്പിച്ചു.
സംവിധായകൻ
തെലുങ്കിലെ ഇരട്ട ചിത്രസംയോജകരായിരുന്ന കൃഷ്ണൻ- പഞ്ചുവിന്റെ സഹായിയായി ആയി ചലച്ചിത്ര രംഗത്തെത്തിയ ഭീംസിംഗിന്റെ സംവിധാനത്തിൽ ആദ്യം പുറത്തിറങ്ങിയതു അമ്മൈയപ്പൻ (1954) എന്ന തമിഴ് ചിത്രമാണ്.
തമിഴ് - തെലുങ്കു ഹിന്ദി ഭാഷകളിലായി 67 ചലച്ചിത്രങ്ങൾ അദ്ദേഹം സംവിധാനം ചെയ്തു.
1978ൽ പ്രദർശനത്തിനെത്തിയ കരുണാമയുഡു എന്ന തെലുങ്കു ചിത്രമാണ് അവസാനം സംവിധാനം ചെയ്തത്.
നായാദിൻ നയീ രാത്, ഗൌരി, സാധൂ ഔർ സെയ്താൻ, ആലയം, ഖണ്ഡൻ, രാഖി തുടങ്ങിയ ചിത്രങ്ങൾക്ക് അദ്ദേഹം തിരക്കഥയൊരുക്കി.
ചിത്രസംയോജകൻ
സാധൂ ഔർ സെയ്താൻ, ആലയം, ഖണ്ഡൻ, രാഖി തുടങ്ങിയ ചിത്രങ്ങളുടെ ചിത്രസംയോജനം നിർവ്വഹിച്ചതും അദ്ദേഹമാണ്.
സാധൂ ഔർ സെയ്താൻ, രാഖി എന്നീ ചിത്രങ്ങൾ അദ്ദേഹം നിർമ്മിച്ചു.
പുരസ്കാരങ്ങൾ 1959 - മികച്ച തമിഴ് ചിത്രത്തിനുള്ള രാഷ്ട്രപതിയുടെ രജത കമലം ഭീംസിംഗ് സംവിധാനം ചെയ്ത 'ഭാഗപ്പിരിവിനൈ' എന്ന ചിത്രത്തിന് ലഭിച്ചു 1960 - മികച്ച തമിഴ് ചിത്രത്തിനുള്ള ദേശീയ പുരസ്കാരം ഭീംസിംഗ് സംവിധാനം ചെയ്ത 'കളത്തൂർ കണ്ണമ്മ' എന്ന ചിത്രത്തിന് ലഭിച്ചു 1961 - മികച്ച രണ്ടാമത്തെ ചിത്രത്തിനുള്ള ദേശീയ പുരസ്കാരം ഭീംസിംഗ് സംവിധാനം ചെയ്ത 'പാവ മന്നിപ്പ്' എന്ന ചിത്രത്തിന് ലഭിച്ചു 1961 - മികച്ച രണ്ടാമത്തെ തമിഴ്ചിത്രത്തിനുള്ള ദേശീയ പുരസ്കാരം ഭീംസിംഗ് സംവിധാനം ചെയ്ത 'പാശമലർ' എന്ന ചിത്രത്തിന് ലഭിച്ചു അവലംബം പുറത്തേക്കുള്ള കണ്ണികൾ
എം.എം. ബഷീർ ഇംഗ്ലീഷ് വിലാസം https://ml.wikipedia.org/wiki/M.
_Basheer
സാഹിത്യനിരൂപകനും കാലിക്കറ്റ് സർവകലാശാലാ മലയാള പഠനവകുപ്പ് മുൻ മേധാവിയുമായിരുന്നു എം.എം. ബഷീർ .
മുപ്പതിലധികം ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്.
2022-ൽ കേരള സാഹിത്യ അക്കാദമി വിശിഷ്ടാംഗത്വം നൽകി ആദരിക്കുകയുണ്ടായി .
മൈതീൻഖാന്റെയും ഹമീദുമ്മയുടെയും മകൻ.
തിരുവനന്തപുരത്ത് ജനനം.
എം.എ., പി.എച്ച്.ഡി ബിരുദം.
കേന്ദ്ര സാഹിത്യ അക്കാദമിയിലും കേരള സാഹിത്യ അക്കാദമിയിലും അംഗമായിരുന്നു.
എസ്.പി.സി.എസ്.ഡയറക്ടർ,തോന്നയ്ക്കൽ കുമാരാശാൻ സ്മാരകം ചെയർമാൻ, കാലിക്കറ്റ് യൂണിവേഴ്സിറ്റി ബോർഡ് ഓഫ് സ്റ്റഡീസ് ചെയർമാൻ,ഡീൻ എന്നീ നിലകളിൽ പ്രവർത്തിച്ചു.
2015 ആഗസ്റ്റിൽ രാമായണ മാസാചരണ വേളയിൽ ‘ മാതൃഭൂമി ’യിൽ ശ്രീരാമനെ അപമാനിക്കുന്ന തരത്തിൽ എഴുതിയെന്ന് ആരോപിച്ച് ഒരുവിഭാഗം ഹിന്ദുത്വ പ്രവർത്തകർ രംഗത്തെത്തി.
‘രാമായണം ജീവിത സാരാമൃതം’ എന്ന കോളത്തിൽ ആഗസ്റ്റ് മൂന്നുമുതൽ ഏഴുവരെയാണ് എം.എം. ബഷീറിൻെറ കോളം പ്രസിദ്ധീകരിച്ചത്.
ആഗസ്റ്റ് മൂന്നിന് രാമൻെറ ക്രോധം എന്ന പേരിൽ ആദ്യരചന വന്നതോടെയാണ് പ്രതിഷേധങ്ങളുടെ തുടക്കം.
ഹനുമാൻ സേനാ പ്രവർത്തകർ മാതൃഭൂമി കോഴിക്കോട് ഓഫിസിനു മുന്നിൽ പത്രം കത്തിച്ച് പ്രകടനവും നടത്തി.
ഭീഷണി വർധിച്ചതോടെ കോളം പാതിവഴിയിൽ നിർത്തി.
കൃതികൾ കേരളകവിത 2007 (എഡിറ്റർ) കേരളകവിത 2008 (എഡിറ്റർ) സ്‌നേഹപൂർവ്വം ജിബ്രാൻ എം.ടി. കഥയും പൊരുളും കേരള കവിത 2000 (എഡിറ്റർ) തിരിച്ചറിവുകൾ വിളക്കെവിടെ വെളിച്ചമെവിടെ ?
ആശാന്റെ പണിപ്പുര കവിതയിലെ ചില പ്രശ്നങ്ങൾ സമീക്ഷണം കുമാരനാശാന്റെ രചനാ ശിൽപ്പം മലയാള ചെറുകഥാസാഹിത്യചരിത്രം അക്ഷരാർത്ഥം(2002) അവലംബം ↑ {{ cite web }} : | archive-date= / | archive-url= timestamp mismatch; 2023-07-09 suggested ( help ) ↑ ↑
എം.എം. ജോഷി ഇംഗ്ലീഷ് വിലാസം https://ml.wikipedia.org/wiki/M.
_Joshi_(ophthalmologist)
ഒരു ഇന്ത്യൻ നേത്രരോഗവിദഗ്ദ്ധനും എം‌എം ജോഷി ഐ ഇൻസ്റ്റിറ്റ്യൂട്ടിന്റെ ( പത്മ നയനാലയ ) സ്ഥാപകനുമാണ് മഹാപതി മാധവാചാര്യ ജോഷി (ജനനം: 1935).
അദ്ദേഹം സ്ഥാപിച്ച ഹുബ്ലിയിലും ധാർവാഡിലും സ്ഥിതിചെയ്യുന്ന 75 കിടക്കകളുള്ള സൂപ്പർ സ്പെഷ്യാലിറ്റി നേത്ര ആശുപത്രി ഈ മേഖലയിലെ ഏറ്റവും വലിയ ആശുപത്രിയാണ്.
കർണാടകയിലെ ആദ്യത്തെ ബിരുദാനന്തര സ്വകാര്യ പരിശീലകനായ അദ്ദേഹം കർണാടക ഒഫ്താൽമിക് സൊസൈറ്റിയുടെ സ്ഥാപകരിൽ ഒരാളും കർണാടക സർക്കാരിന്റെ രണ്ടാമത്തെ ഉയർന്ന സിവിലിയൻ അവാർഡായ രാജ്യോത്സവ പ്രശസ്തി നേടിയ വ്യക്തിയുമാണ്.
വൈദ്യശാസ്ത്രത്തിന് നൽകിയ സംഭാവനകൾക്ക് 2016 ൽ ഇന്ത്യാ ഗവൺമെന്റ് രാജ്യത്തെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി അദ്ദേഹത്തെ ആദരിച്ചു.
1935 മെയ് 10 ന് ദക്ഷിണേന്ത്യൻ സംസ്ഥാനമായ കർണാടകയിലെ ബിജാപൂർ ജില്ലയിലെ നിംബാൽ ഗ്രാമത്തിലാണ് എം എം ജോഷി ജനിച്ചത്.
നേത്രരോഗത്തിൽ ബിരുദാനന്തര ബിരുദം (എം‌എസ്) നേടിയ ശേഷം കർണാടകയിലെ ഹുബ്ലിയിൽ സ്വകാര്യ പരിശീലനം ആരംഭിച്ചു.
1967 ൽ എം എം ജോഷി ഐ ഇൻസ്റ്റിറ്റ്യൂട്ട് സ്ഥാപിച്ചു.
ഈ സ്ഥാപനം വർഷങ്ങളായി രണ്ട് സ്ഥലങ്ങളിലായുള്ള (ഹുബ്ലി, ധാർവാഡ്) സൂപ്പർ സ്പെഷ്യാലിറ്റി ഹോസ്പിറ്റൽ ഗ്രൂപ്പായി വളർന്നു, ഇത് നേത്രവിജ്ഞാനത്തിലെ ഒരു ബിരുദാനന്തര ബിരുദ സ്ഥാപനമാണ്.
തന്റെ ഇൻസ്റ്റിറ്റ്യൂട്ടിന്റെ നേതൃത്വത്തിൽ സൌജന്യ നേത്ര ചികിത്സാ ക്യാമ്പുകൾ സംഘടിപ്പിക്കുന്നതിലും മെഡിക്കൽ വിദ്യാഭ്യാസ പരിപാടികൾ സംഘടിപ്പിക്കുന്നതിലും ജോഷി ഏർപ്പെട്ടിരിക്കുന്നു.
കർണാടക സംസ്ഥാനത്ത് ആദ്യത്തെ ഐ ബാങ്ക് സ്ഥാപിച്ചതും സംസ്ഥാനത്ത് ആദ്യ നേത്രദാന പരിപാടി ആരംഭിച്ചതും അദ്ദേഹത്തിന്രെ നേതൃത്വത്തിലാണ്.
കർണാടക ഒഫ്താൽമിക് സൊസൈറ്റിയുടെ സ്ഥാപകരിലൊരാളാണ് അദ്ദേഹം.
1980 ൽ ഈ സൊസൈറ്റി സ്ഥാപിതമായപ്പോൾ സംസ്ഥാനത്തെ നേത്രരോഗത്തിലെ ഒരേയൊരു പ്രൊഫഷണൽ സ്ഥാപനമായിരുന്നു ഇത്.
1989 ൽ കർണാടക സർക്കാർ അദ്ദേഹത്തെ രാജ്യോത്സവ പ്രശസ്തി നൽകി ആദരിച്ചു.
2016 ൽ അദ്ദേഹത്തിന് പത്മശ്രീ ബഹുമതി ലഭിച്ചു.
കർണാടക സർവകലാശാലയിൽ നിന്ന് ഓണററി ഡോക്ടറേറ്റ് നേടിയ ജോഷിക്ക് 1997 ൽ എഫ്ഐഇ ഫൌണ്ടേഷന്റെ ദേശീയ അവാർഡും 2015 ൽ ഓൾ ഇന്ത്യ ഒഫ്താൽമിക് സൊസൈറ്റിയുടെ ലൈഫ് ടൈം അച്ചീവ്മെൻറ് അവാർഡും ലഭിച്ചു.
നേത്രരോഗത്തിലെ പുതുമകൾ അംഗീകരിച്ചതിന്റെ ബഹുമാനാർത്ഥം കർണാടക ഒഫ്താൽമിക് സൊസൈറ്റി ഡോ. എം എം ജോഷി ബെസ്റ്റ് പേപ്പർ അവാർഡ് ഏർപ്പെടുത്തി.
എം.എം. തോമസ് (നിയമസഭാംഗം) ഇംഗ്ലീഷ് വിലാസം https://ml.wikipedia.org/wiki/M.
M._Thomas
കേരളത്തിലെ ഒരു രാഷ്ട്രീയ പ്രവർത്തകനും അഭിഭാഷകനും മുൻ നിയമസഭാംഗവുമായിരുന്നു എം.എം. തോമസ് .
കരിമണ്ണൂർ നിയമസഭാമണ്ഡലത്തിൽ നിന്നും കെ.ടി.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്.
1929-ൽ ജനിച്ച ഇദ്ദേഹത്തിന് രണ്ട് ആണ്മക്കളും രണ്ട് പെണ്മക്കളുമാണുണ്ടായിരുന്നത്.
നിയമ വിദ്യാർത്ഥിയായി ബെൽഗാമിൽ കഴിയുമ്പോഴാണ് ഗോവ വിമോചന സമരത്തിൽ പങ്കെടുത്തുകൊണ്ട് ഇദ്ദേഹം പൊതു രംഗത്തേക്ക് കടന്നു വന്നത്.
ആദ്യം മൈസൂരിലും പിന്നീട് മദ്രാസ് ഹൈക്കോടതികളിലും അഭിഭാഷകവൃത്തി നോക്കിയിരുന്ന അദ്ദേഹം 1959ലാണ് സുപ്രീം കോടതിയിൽ എൻറോൾ ചെയ്യുന്നത്.
1960 മുതൽ കേരള ഹൈക്കോടതയിൽ പ്രാക്ടീസ് ആരംഭിച്ച അദ്ദേഹം 1965ലെ തിരഞ്ഞെടുപ്പിൽ മത്സരിച്ചെങ്കിലും പരാജയപ്പെട്ടു.
അടിയന്തിരാവസ്ഥയുടെ നാളുകളിൽ ഇദ്ദേഹത്തെ 'മിസ്' തടവുകാരനായി വിയ്യൂർ ജയിലിൽ അടച്ചിരുന്നു .
എറണാകുളം ബാർ അസോസിയേഷൻ സെക്രട്ടറി, ജനതാദളിന്റെ സംസ്ഥാന വൈസ് പ്രസിഡന്റ്, സംസ്ഥാന സെക്രട്ടറി എന്നീ പദവികളും അദ്ദേഹം വഹിച്ചിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 * കരിമണ്ണൂർ നിയമസഭാമണ്ഡലം എ.സി. ചാക്കോ കേരള കോൺഗ്രസ് 17,689 4,612 ജി.പി. കൃഷ്ണപിള്ള ആർ.എസ്.പി. 13,077 2 1967 കരിമണ്ണൂർ നിയമസഭാമണ്ഡലം എം.എം. തോമസ് കെ.ടി.പി. 19,070 6,200 എ.സി. ചാക്കോ കേരള കോൺഗ്രസ് 12,870 3 1965 കരിമണ്ണൂർ നിയമസഭാമണ്ഡലം ചാക്കോ കുര്യാക്കോസ് കേരള കോൺഗ്രസ് 15,897 4,247 എം.എം. തോമസ് കെ.ടി.പി. 11,650
* 1970-ൽ 3646 വോട്ടുകൾ നേടി നാലാം സ്ഥാനത്ത് വന്നു അവലംബം
എം.എം. ബഷീർ (കായിക താരം) ഇംഗ്ലീഷ് വിലാസം https://ml.wikipedia.org/wiki/M.
M._Basheer
ദേശീയ സൈക്കിളിംഗ്‌ - സൈക്കിൾ പോളോ താരമായിരുന്നു എം.എം.ബഷീർ.
1975 മുതൽ കേരളത്തെ പ്രതിനിധീകരിച്ച് ദേശീയ മത്സരങ്ങളിൽ പങ്കെടുത്ത് നിരവധി മെഡലുകൾ നേടിയിട്ടുണ്ട്.
സംസ്ഥാന സൈക്കിളിങ്‌ ചാമ്പ്യൻ കൂടിയായിരുന്ന ഇദ്ദേഹം നിരവധി തവണ കേരള ടീം ക്യാപ്റ്റൻ കൂടിയായിരുന്നു.
കെ.എസ്.ആർ.ടി.സി. ടീം ക്യാപ്റ്റൻ, കേരള സൈക്കിൾ പോളോ അസോസിയേഷൻ ടെക്‌നിക്കൽ കമ്മിറ്റി ചെയർമാൻ എന്നീ പദവികളിലും പ്രവർത്തിച്ചു.
മകൻ ഷബീർ പി.ആറും മുൻ ദേശീയ സൈക്കിൾ പോളോ കളിക്കാരനായിരുന്നു.
എപ്പിക് (വെബ് ബ്രൗസർ) ഇംഗ്ലീഷ് വിലാസം https://ml.wikipedia.org/wiki/Epic_(web_browser)
മോസില്ല ഫയർഫോക്സ് അടിസ്ഥാനമാക്കിയുള്ള വിൻഡോസ് ഓപ്പറേറ്റിങ്ങ് സിസ്റ്റത്തിനു വേണ്ടിയുള്ള  ഒരു വെബ്‌ബ്രൗസിംഗ് സോഫ്റ്റ്‌വെയറാണ്‌ എപ്പിക് ( Epic ).
ഇത് ഡെവലപ് ചെയ്തത് ഇന്ത്യയിൽ നിന്നുള്ള ഹിഡൺ റിഫ്ലക്സ് എന്ന കമ്പനിയാണ്.
ബാംഗ്ലൂർ കേന്ദ്രമായി പ്രവർത്തിക്കുന്ന ചെറുകിട സോഫ്റ്റ്‌വെയർ സ്ഥാപനമായ ഹിഡൻ റിഫ്ളക്സാണ് 'എപ്പിക്കി'ന് പിന്നിൽ.
നിരവധി സോഷ്യൽ നെറ്റ്‌വർകിന്റെ ടൂളുകൾ ഇതിൽ ഇൻബിൽറ്റ് ഉണ്ട്.
ഇന്ത്യയിൽ നിന്നുള്ള ആദ്യത്തെ വെബ്‌ബ്രൗസറാണ് ഇത്.
എപിക് ബ്രൗസർ സൗജന്യമായി ഡൗൺലോഡ് ചെയ്യാവുന്നതാണ്.
ഇത് ഇപ്പോൾ മൈക്രോസോഫ്റ്റ്‌ വിൻഡോസ്‌ പ്ലാറ്റ്ഫോം മാത്രമേ പിന്തുണക്കുന്നുള്ളൂ.
വെബ്ദർശ്ശിനിക്കു ശേഷം ഇന്ത്യയിൽ നിന്നും പുറത്തിറക്കുന്ന ആദ്യത്തെ വെബ് ബ്രൗസർ എന്ന ബഹുമതിക്ക് പുറമേ ആദ്യത്തെ ബിൽറ്റ്- ഇൻ - ആന്റിവൈറസ് സോഫ്റ്റ്‌വെയറുള്ള വെബ് ഗമനോപാധി എന്ന വിശേഷണം എപ്പിക്കിന് സ്വന്തം.
മലയാളം , ഹിന്ദി , ബംഗാളി , പഞ്ചാബി , സംസ്കൃതം , മറാത്തി , ഗുജറാത്തി , നേപ്പാളി , തമിഴ് , തെലുങ്ക് , കന്നഡ , ഉർദു മുതലായ പന്ത്രണ്ടോളം ഇന്ത്യൻ ഭാഷകളെ എപ്പിക് പിന്തുണയ്കുന്നു.
ഇതുകൂടാതെ അറബി , ഗ്രീക്ക് , പേർഷ്യൻ , റഷ്യൻ ഭാഷകൾക്കും ലിപ്യന്തരണ പിന്തുണ എപ്പിക് നൽകുന്നുണ്ട്.
വെബ് പര്യടനം കൂടുതൽ സുരക്ഷിതവും കാര്യക്ഷമവുമാക്കുക എന്നതിനു പുറമേ ഭാരതീയരുടെ ആഭിരുചിക്കിണങ്ങിയ ഒരു വെബ് അനുഭവം പങ്കുവയ്ക്കുക എന്നതും എപികിന്റെ ആവിർഭാവത്തിനു പിന്നിൽ പ്രചോദനമായി നിലകൊള്ളുന്നു.
ഇന്ത്യൻ ത്രിവർണ്ണ പതാകയിലെ മൂന്ന് നിറങ്ങൾ ഒരു വൃത്തത്തെ ചുറ്റി നിൽക്കുന്നു.
ഭൂമിയെ പൊതിയുന്ന ഇന്ത്യൻ പതാകയെയാണ് ഇത് സൂചിപ്പിക്കുന്നത് മുഖ്യ സവിശേഷതകൾ ബിൽറ്റ്- ഇൻ- ആന്റിവൈറസ്.
ഉപയോക്താവിനു ഇഷ്ടാനുസരണം വ്യത്യാസം വരുത്താവുന്ന ഇന്റർഫേസുകളും തീമുകളും.
ഇന്റിക്ക് ഭാഷാ പിന്തുണ (ഒപ്പം ലിപ്യന്തരണവും).
സ്നിപ്പറ്റ്.
പരസ്യ നിരോധി.
ഈമെയിൽ ബായ്ക്കപ്പ്.
വേഡ് പ്രോസസർ.
സ്വതന്ത്ര സോഫ്റ്റ്‌വേറായ മോസില്ലയിൽ അധിഷ്ഠിതമായാണ് എപ്പിക് നിർമിച്ചിരിക്കുന്നത്.
മറ്റ് ബ്രൗസറുകളിൽ നിന്ന് വ്യത്യസ്തമായി, ആന്റി വൈറസ് സംവിധാനവും ഇതിൽ ഉൾപ്പെടുത്തിയിട്ടുണ്ട്.
മറ്റ് ബ്രൗസറുകളേക്കാൾ ആയിരത്തിയഞ്ഞൂറിലധികം അധിക സൗകര്യങ്ങൾ (ഫീച്ചറുകൾ) എപ്പിക്കിലുണ്ട് .
സൈഡ് ബാറുകളിൽ ടെക്സ്റ്റ്, ഫോട്ടോ, വീഡിയോ ഫയലുകൾ ശേഖരിക്കാനും എഡിറ്റു ചെയ്യാനുമുള്ള സംവിധാനമുണ്ട്.
സൈഡ്ബാറിൽ തന്നെ ആർ.എസ്.എസ്. ഫീഡ് ഉപയോഗിച്ച് അപ്പപ്പോഴുള്ള വാർത്തകൾ നിരത്താനും ഇതിന് കഴിയും.
സൗജന്യ ഡൗൺലോഡ്
എപ്പിഗ്രഫി പുരാലിഖിത വിജ്ഞാനീയം എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) ഇംഗ്ലീഷ് വിലാസം https://ml.wikipedia.org/wiki/Epigraphy The Rosetta Stone in the British Museum Inscription on the pedestal of the statue of Michel Ney from Paris Sanskrit incscribed on Brihadeshwara temple , Thanjavur , India.
ശിലാലിഖിതങ്ങളെ കുറിച്ചുള്ള പഠനമാണ് എപ്പിഗ്രഫി (Epigraphy - Greek: ἐπιγραφή epi-graphē ).
ലിഖിതങ്ങളിൽ ഉപയോഗിച്ച ലിപി ഏതെന്നു കണ്ടെത്തുകയും ലിഖിതങ്ങളുടെ അർത്ഥം വ്യാഖ്യാനിക്കുകയും ചെയ്യുന്നതോടൊപ്പം അവയുടെ ചരിത്രവും സാമൂഹികപരവുമായ പശ്ചാത്തലം വിവരിക്കുകകൂടി എപ്പിഗ്രഫിസ്റ്റുകൾ ചെയ്യുന്നു.
ലിഖിതങ്ങളെ തിരിച്ചറിയുന്നതിനും അവയുടെ അർത്ഥങ്ങൾ വ്യക്തമാക്കുന്നതിനും തീയതികൾക്കും സാംസ്കാരിക സന്ദർഭങ്ങൾക്കും അനുസൃതമായി അവയുടെ ഉപയോഗങ്ങളെ തരംതിരിക്കാനും എഴുത്തിനെയും എഴുത്തുകാരെയും കുറിച്ചുള്ള നിഗമനങ്ങളിൽ എത്തിച്ചേരാനുമുള്ള ശാസ്ത്രമാണിത്.
ഒരു രേഖ എന്ന നിലയിൽ ഒരു എപ്പിഗ്രാഫിന്റെ ചരിത്രപരമായ പ്രാധാന്യവും ഒരു സാഹിത്യ രചനയുടെ കലാപരമായ മൂല്യവും എപ്പിഗ്രഫിയിൽ നിന്ന് പ്രത്യേകമായി ഒഴിവാക്കപ്പെട്ടിരിക്കുന്നു.
എപ്പിഗ്രാഫിയുടെ രീതികൾ ഉപയോഗിക്കുന്ന ഒരു വ്യക്തിയെ എപ്പിഗ്രാഫർ അല്ലെങ്കിൽ എപ്പിഗ്രാഫിസ്റ്റ് എന്ന് വിളിക്കുന്നു.
ത്രിഭാഷാ ലിഖിതങ്ങൾ പുനർനിർമ്മിക്കുന്നതിനും വിവർത്തനം ചെയ്യുന്നതിനും ഡേറ്റിംഗ് ചെയ്യുന്നതിനും പ്രസക്തമായ സാഹചര്യങ്ങൾ കണ്ടെത്തുന്നതിനും എപ്പിഗ്രാഫിസ്റ്റുകൾ ഉത്തരവാദികളാണ്.
എന്നിരുന്നാലും, ലിഖിതത്തിൽ രേഖപ്പെടുത്തിയിരിക്കുന്ന സംഭവങ്ങളെ രേഖയായി നിർണ്ണയിക്കുകയും വ്യാഖ്യാനിക്കുകയും ചെയ്യുക എന്നത് ചരിത്രകാരന്മാരുടെ ജോലിയാണ് .
പലപ്പോഴും, എപ്പിഗ്രഫിയും ചരിത്രവും ഒരേ വ്യക്തിയുടെ കഴിവുകളാണ്.
സാക്ഷര സംസ്കാരങ്ങളുമായി ഇടപെടുമ്പോൾ പുരാവസ്തുഗവേഷണത്തിന്റെ പ്രാഥമിക ഉപകരണമാണ് എപ്പിഗ്രഫി .
യുഎസ് ലൈബ്രറി ഓഫ് കോൺഗ്രസ് എപ്പിഗ്രഫിയെ ചരിത്രത്തിന്റെ സഹായ ശാസ്ത്രങ്ങളിലൊന്നായി തരംതിരിക്കുന്നു .
ഒരു വ്യാജരേഖ തിരിച്ചറിയാനും എപ്പിഗ്രാഫി സഹായിക്കുന്നു  എപ്പിഗ്രാഫിക് തെളിവുകൾ ജെയിംസ് ഒസുറിയെക്കുറിച്ചുള്ള ചർച്ചയുടെ ഭാഗമായി.
എപ്പിഫൈസിയൽ പ്ലേറ്റ് ഇംഗ്ലീഷ് വിലാസം https://ml.wikipedia.org/wiki/Epiphyseal_plate
എപ്പിഫൈസിയൽ പ്ലേറ്റ് , ഫൈസിസ് അല്ലെങ്കിൽ ഗ്രോത്ത് പ്ലേറ്റ് എന്ന് അറിയപ്പെടുന്നത് നീണ്ട അസ്ഥിയുടെ ഓരോ അറ്റത്തും ഉള്ള മെറ്റാഫിസിസിലെ ഒരു ഹൈലൈൻ കാർട്ടിലേജ് ഫലകമാണ്.
ഒരു നീണ്ട അസ്ഥിയുടെ പുതിയ അസ്ഥി വളർച്ച നടക്കുന്ന  ഭാഗമാണിത്.
കുട്ടികളിലും കൗമാരക്കാരിലും മാത്രമാണ് പ്ലേറ്റ് കാണപ്പെടുന്നത്; വളർച്ച നിന്ന മുതിർന്നവരിൽ, പ്ലേറ്റ് ഒരു എപ്പിഫൈസിയൽ ലൈൻ ഉപയോഗിച്ച് മാറ്റിസ്ഥാപിക്കപ്പെടുന്നു.
ഈ മാറ്റിസ്ഥാപിക്കൽ എപ്പിഫൈസിയൽ ക്ലോഷർ അല്ലെങ്കിൽ ഗ്രോത്ത് പ്ലേറ്റ് ഫ്യൂഷൻ എന്നാണ് അറിയപ്പെടുന്നത്.
പെൺകുട്ടികൾക്ക് ചിലപ്പോൾ 12 വയസ്സിന് മുമ്പും (പെൺകുട്ടികൾക്ക് ഏറ്റവും സാധാരണമായത് 14-15 വയസ്സ്) ആൺകുട്ടികൾക്ക് 14 വയസ്സിലും (ഏറ്റവും സാധാരണമായത് ആൺകുട്ടികൾക്ക് 15-17 വയസ്സ്) പൂർണ്ണമായ സംയോജനം സംഭവിക്കാം.
ഘടന വികസനം
ഗർഭാശയത്തിലെയും ശിശുക്കളിലെയും തരുണാസ്ഥിയിൽ നിന്നുള്ള പ്രാരംഭ അസ്ഥി വികാസത്തിനും എപ്പിഫൈസിയൽ പ്ലേറ്റിലെ നീളമുള്ള അസ്ഥികളുടെ വളർച്ചയ്ക്കും എൻഡോകോണ്ട്രൽ ഓസിഫിക്കേഷൻ ആണ് ഉത്തരവാദി.
പ്ലേറ്റിന്റെ കോണ്ട്രോസൈറ്റുകൾ മൈറ്റോസിസ് വഴി നിരന്തരമായ വിഭജനത്തിന് വിധേയമാണ്.
ഈ പുതിയ കോശങ്ങൾ എപ്പിഫൈസിസിന് അഭിമുഖമായി അടുക്കുന്നു, അതേസമയം പഴയ കോശങ്ങൾ ഡയാഫിസിസിലേക്ക് തള്ളപ്പെടുന്നു.
പഴയ കോണ്ട്രോസൈറ്റുകൾ നശിക്കുന്നതിനാൽ, ഓസ്റ്റിയോബ്ലാസ്റ്റുകൾ അവശിഷ്ടങ്ങളെ ഓസിഫൈ ചെയ്ത് പുതിയ അസ്ഥി രൂപപ്പെടുത്തുന്നു.
പ്രായപൂർത്തിയാകുമ്പോൾ, സ്ത്രീകളിലും പുരുഷന്മാരിലും ഈസ്ട്രജന്റെ അളവ് വർദ്ധിക്കുന്നത് എപ്പിഫൈസിയൽ പ്ലേറ്റിലെ കോണ്ട്രോസൈറ്റുകളുടെ അപ്പോപ്റ്റോസിസിന്റെ വർദ്ധനവിന് കാരണമാകുന്നു.
അപ്പോപ്റ്റോസിസ് മൂലമുണ്ടാകുന്ന കോണ്ട്രോസൈറ്റുകളുടെ ശോഷണം ഓസിഫിക്കേഷൻ കുറയുന്നതിലേക്ക് നയിക്കുകയും വളർച്ച മന്ദഗതിയിലാവുകയും പിന്നീട് മുഴുവൻ തരുണാസ്ഥി അസ്ഥികളായി മാറുകയും ചെയ്യുമ്പോൾ അത് നിലയ്ക്കുകയും നേർത്ത എപ്പിഫൈസിയൽ സ്കാർ മാത്രം അവശേഷിപ്പിക്കുകയും പിന്നീട് അതും അപ്രത്യക്ഷമാവുകയും ചെയ്യുന്നു.
ഹിസ്റ്റോളജി
ഗ്രോത്ത് പ്ലേറ്റിന് ഇനിപ്പറയുന്ന രീതിയിൽ ഒരു സോണൽ ക്രമീകരണം ഉണ്ട്: എപ്പിഫൈസൽ പ്ലേറ്റ് സോൺ (എപ്പിഫൈസിസ് മുതൽ ഡയാഫിസിസ് വരെ) വിവരണം സോണ് ഓഫ് റിസർവ് (റിസർവ് മേഖല) എപ്പിഫൈസിയൽ അറ്റത്ത് ക്വയിസെന്റ് കോണ്ട്രോസൈറ്റുകൾ കാണപ്പെടുന്നു സോൺ ഓഫ് പ്രോലിഫറേഷൻ (വ്യാപനത്തിന്റെ മേഖല) വളർച്ചാ ഹോർമോണിന്റെ സ്വാധീനത്തിൽ കോണ്ട്രോസൈറ്റുകൾ ദ്രുതഗതിയിലുള്ള മൈറ്റോസിസിന് വിധേയമാകുന്നു സോണ് ഓഫ് മെച്ചുറേഷൻ ആൻഡ് ഹൈപ്പർട്രോഫി  (പക്വതയുടെയും ഹൈപ്പർട്രോഫിയുടെയും മേഖല) കോണ്ട്രോസൈറ്റുകൾ മൈറ്റോസിസ് നിർത്തുകയും ഗ്ലൈക്കോജൻ, ലിപിഡുകൾ, ആൽക്കലൈൻ ഫോസ്ഫേറ്റസ് എന്നിവ ശേഖരിക്കുന്നതിലൂടെ ഹൈപ്പർട്രോഫി ആരംഭിക്കുകയും ചെയ്യുന്നു.
സോണ് ഓഫ്  കാൽസിഫിക്കേഷൻ (കാൽസിഫിക്കേഷൻ മേഖല) കോണ്ട്രോസൈറ്റുകൾ അപ്പോപ്റ്റോസിസിന് വിധേയമാകുന്നു.
തരുണാസ്ഥി മാട്രിക്സ് കാൽസിഫൈ ചെയ്യാൻ തുടങ്ങുന്നു.
സോണ് ഓഫ് ഓസിഫിക്കേഷൻ (ഓസിഫിക്കേഷന്റെ മേഖല) ഓസ്റ്റിയോക്ലാസ്റ്റുകളും ഓസ്റ്റിയോബ്ലാസ്റ്റുകളും ഡയഫിസീൽ ഭാഗത്ത് നിന്ന് കാൽസിഫൈഡ് തരുണാസ്ഥിയെ തകർക്കുകയും ധാതുവൽക്കരിച്ച അസ്ഥി ടിഷ്യു ഉപയോഗിച്ച് മാറ്റിസ്ഥാപിക്കുകയും ചെയ്യുന്നു.
റാബിറ്റ് എപ്പിഫിസിയൽ പ്ലേറ്റിന്റെ മാസൻ ഗോൾഡ്നർ ട്രൈക്രോം സ്റ്റെയിൻ.
എപ്പിഫൈസൽ പ്ലേറ്റുകളുടെ വികസനത്തിലും തുടർച്ചയായ വിഭജനത്തിലുമുള്ള വൈകല്യങ്ങൾ ഓസ്റ്റിയോകോൻഡ്രോഡിസ്പ്ലാസിയ എന്നറിയപ്പെടുന്ന വളർച്ചാ തകരാറുകളിലേക്ക് നയിച്ചേക്കാം.
തരുണാസ്ഥി രൂപീകരണത്തിൽ പ്രശ്നം സംഭവിക്കുന്ന അക്കോൺഡ്രോപ്ലാസിയയാണ് ഏറ്റവും സാധാരണമായ വൈകല്യം.
ഹ്രസ്വകായത്വം അല്ലെങ്കിൽ ഉയരക്കുറവിന്റെ ഏറ്റവും സാധാരണമായ കാരണം അക്കോൺഡ്രോപ്ലാസിയയാണ്, ഇത് എല്ലുകളുടെയും സന്ധികളുടെയും പൊതുവായ വൈകല്യങ്ങളിലും പ്രകടമാണ്.
എന്നിരുന്നാലും, ഗ്രോത്ത് പ്ലേറ്റിന്റെ തരുണാസ്ഥി കോശങ്ങളുടെ അസാധാരണമായ പ്രവർത്തനം കാരണം മറ്റ് പല തരത്തിലുള്ള ഓസ്റ്റിയോകോൻഡ്രോഡിസ്പ്ലാസിയാസ് അസ്ഥികളുടെയും സന്ധികളുടെയും ഉയരം കുറയുന്നതിനും പൊതുവായ വൈകല്യത്തിനും കാരണമാകും.
ഹെറിഡിറ്ററി മൾട്ടിപ്പിൾ എക്സോസ്റ്റോസ് എന്നത് ഒരു ജനിതക അവസ്ഥയാണ്, ഇത് മുകളിലെ നീണ്ട അസ്ഥികളുടെയും താഴത്തെ കൈകാലുകളുടെയും എപ്പിഫൈസൽ പ്ലേറ്റുകളുടെ വളർച്ചാ ക്രമക്കേടുകൾ മൂലമാണ് ഉണ്ടാകുന്നത്.
ഇത് സാധാരണയായി കൈകാലുകളുടെ വൈകല്യങ്ങൾക്കും ഒരു നിശ്ചിത അളവിലുള്ള പ്രവർത്തന പരിമിതികൾക്കും കാരണമാകുന്നു.
സാൾട്ടർ-ഹാരിസ് ഫ്രാക്ചർ എപ്പിഫൈസിയൽ പ്ലേറ്റുകൾ ഉൾപ്പെടുന്ന ഒടിവുകളാണ്, അതിനാൽ വളർച്ച, ഉയരം അല്ലെങ്കിൽ ശാരീരിക പ്രവർത്തനങ്ങൾ എന്നിവയെ തടസ്സപ്പെടുത്തുന്നു.
ടിബിയയിലെ എപ്പിഫൈസിയൽ പ്ലേറ്റിലെ സമ്മർദ്ദം മൂലമാണ് ഓസ്ഗുഡ് -ഷ്ലാറ്റർ രോഗം ഉണ്ടാകുന്നത്, ഇത് അധിക അസ്ഥി വളർച്ചയ്ക്കും കാൽമുട്ടിലെ വേദനാജനകമായ പിണ്ഡത്തിനും കാരണമാകുന്നു.
ബ്ലൗണ്ട്സ് രോഗം, റിക്കറ്റ്സ്, ആർത്രോഗ്രിപോസിസ് മൾട്ടിപ്ലക്സ് കൺജെനിറ്റ, ഓസ്റ്റിയോചോൻഡ്രോഡിസ്പ്ലാസിയാസ് തുടങ്ങിയ വിവിധ പീഡിയാട്രിക് ഓർത്തോപീഡിക് ഡിസോർഡറുകളിൽ അസ്ഥി വൈകല്യങ്ങൾ തിരുത്താനോ നേരെയാക്കാനോ താൽക്കാലിക ഹെമി എപ്പിഫിസിയോഡെസിസ് എന്നും അറിയപ്പെടുന്ന ഗൈഡഡ് ഗ്രോത്ത് സർജറി ഉപയോഗിക്കുന്നു.
കൊറോണൽ - മീഡിയൽ / ലാറ്ററൽ - തലം അല്ലെങ്കിൽ ജനുസ് വരം / ജെനു വാൽഗം തലം കൂടാതെ സഗിറ്റൽ - മുൻഭാഗം / പിൻഭാഗം - തലം അല്ലെങ്കിൽ കാൽമുട്ട് വളയുന്ന വൈകല്യം / ജനുസ് റികർവറ്റം തലം എന്നിവയിലെ അസ്ഥികളുടെയും സന്ധികളുടെയും വൈകല്യങ്ങൾക്ക് ഇത് ബാധകമാണ്.
ജോൺ ഹണ്ടർ വളരുന്ന കോഴികളെക്കുറിച്ച് പഠിച്ചു.
അസ്ഥികളുടെ അറ്റം വളരുന്നത് അദ്ദേഹം നിരീക്ഷിച്ചു, അങ്ങനെ എപ്പിഫൈസൽ പ്ലേറ്റുകളുടെ അസ്തിത്വം തെളിയിച്ചു.
ഹണ്ടറെ "ഗ്രോത്ത് പ്ലേറ്റിന്റെ പിതാവ്" ആയി കണക്കാക്കുന്നു.
ഇതും കാണുക മനുഷ്യ വികസനം (ജീവശാസ്ത്രം) സാൾട്ടർ-ഹാരിസ് ഫ്രാക്ചർ അവലംബം പുറം കണ്ണികൾ GetTheDiagnosis.org-ലെ സാധാരണ അസ്ഥികൾ , വിവിധ പ്രായക്കാർക്കും അസ്ഥികൾക്കും എപ്പിഫൈസൽ പ്ലേറ്റുകളുടെ വികസനം കാണിക്കുന്നു.
എപ്പിഗ്ലോട്ടിസ് ഇംഗ്ലീഷ് വിലാസം https://ml.wikipedia.org/wiki/Epiglottis
തൊണ്ടയിലെ ഇലയുടെ ആകൃതിയിലുള്ള ഫ്ലാപ്പാണ് എപ്പിഗ്ലൊട്ടിസ്, ഇത് ഭക്ഷണം വിന്റ് പൈപ്പിലേക്കും ശ്വാസകോശത്തിലേക്കും പ്രവേശിക്കുന്നത് തടയുന്നു.
ശ്വസന സമയത്ത് ഇത് തുറന്ന് ശ്വാസനാളത്തിലേക്ക് വായു കടക്കുന്നത് അനുവദിക്കുന്നു.
ഭക്ഷണം വിഴുങ്ങുമ്പോൾ, ശ്വാസകോശത്തിലേക്ക് ഭക്ഷണം കടക്കുന്നത് തടയുന്നതിനായി ഇത് അടയുന്നു.
അതുകൊണ്ട് ശ്വാസനാളത്തിലേക്കോ അന്നനാളത്തിലേക്കോ വഴിതിരിച്ചുവിടുന്ന വാൽവാണ് ഇത് എന്ന് പറയാം.
ശ്വാസനാളത്തിന്റെ പ്രവേശന കവാടത്തിൽ ഘടിപ്പിച്ചിരിക്കുന്ന എപ്പിഗ്ലോട്ടിസ്, മ്യൂക്കസ് മെംബറേൻ കൊണ്ട് പൊതിഞ്ഞ ഇലാസ്റ്റിക് കാർട്ടിലേജ് ഉപയോഗിച്ച് നിർമ്മിച്ചിരിക്കുന്നു.
ഇത് നാവിനും ഹ്യൂയിഡ് അസ്ഥിക്കും പിന്നിലേക്കും മുകളിലേക്കും പ്രൊജക്റ്റ് ചെയ്യുന്നു.
വാക്സിൻ കൊണ്ട് തടയാൻ കഴിയുന്ന ബാക്ടീരിയയായ ഹീമോഫിലസ് ഇൻഫ്ലുവൻസ മൂലം എപിഗ്ലൊട്ടിസിനെ ബാധിക്കുന്ന അസുഖമാണ് എപ്പിഗ്ലോട്ടിറ്റൈറ്റിസ്.
ഇത് ആസ്പിറേഷൻ എന്ന് വിളിക്കപ്പെടുന്ന, ഭക്ഷണം ശ്വാസകോശത്തിലേക്ക് കടക്കുന്ന അവസ്ഥക്ക് കാരണമായേക്കാം.
ഇത് ന്യുമോണിയയിലേക്കോ എയർവേ തടസ്സത്തിലേക്കോ നയിച്ചേക്കാം.
എപ്പിഗ്ലൊട്ടിസ് അരിസ്റ്റോട്ടിലിന്റെ കാലത്ത് തന്നെ തിരിച്ചറിഞ്ഞിട്ടുണ്ട്.
ഗ്ലോട്ടിസിന് മുകളിലായതിനാലാണ്  ( എപ്പി- + ഗ്ലോട്ടിസ് ) ഇതിന് ഈ പേര് ലഭിച്ചത്.
ഘടന എപ്പിഗ്ലോട്ടിസിന്റെ സ്ഥാനം
എപ്പിഗ്ലോട്ടിസ് ശ്വാസനാളത്തിന്റെ പ്രവേശന കവാടത്തിൽ ഇരിക്കുന്നു.
ഇതിന് കൊഴുപ്പയുടെ ഇലയുടെ ആകൃതിയാണ്.
തൈറോപിഗ്ലോട്ടിക് ലിഗമെന്റ് ഉപയോഗിച്ച് ബന്ധിപ്പിച്ചിരിക്കുന്ന തൈറോയ്ഡ് തരുണാസ്ഥിയുടെ പിൻഭാഗത്ത് നിന്നാണ് സ്റ്റാൾക്ക് ഉത്ഭവിക്കുന്നത്.
വശങ്ങളിൽ, സ്റ്റാൾക്ക് ശ്വാസനാളത്തിന്റെ ചുമരുകളിലെ ആരിറ്റെനോയ്ഡ് തരുണാസ്ഥികളുമായി മടക്കുകളാൽ ബന്ധിപ്പിച്ചിരിക്കുന്നു.
എപ്പിഗ്ലോട്ടിസ് ശ്വാസനാളത്തിന്റെ പ്രവേശന കവാടത്തിൽ നിന്നാണ് ഉത്ഭവിക്കുന്നത്.
ഇത് ഹ്യൂയിഡ് അസ്ഥിയുമായി ബന്ധിപ്പിച്ചിരിക്കുന്നു.
അവിടെ നിന്ന് അത് നാക്കിന്റെ മുകളിലേക്കും പിന്നിലേക്കും പ്രൊജക്റ്റ് ചെയ്യുന്നു.
എപ്പിഗ്ലോട്ടിസിനും നാവിനുമിടയിലുള്ള സ്ഥലത്തെ വലെക്കുല എന്ന് വിളിക്കുന്നു.
മൈക്രോ അനാറ്റമി
എപ്പിഗ്ലോട്ടിസിന് ആൻ്റീരിയർ പോസ്റ്റീരിയർ എന്നിങ്ങനെ രണ്ട് ഉപരിതലങ്ങളുണ്ട്.
മുന്നോട്ട് അഭിമുഖീകരിക്കുന്ന ആൻ്റീരിയർ ഉപരിതലം നേർത്ത സെല്ലുകളുടെ ( സ്ട്രാറ്റേറ്റഡ് സ്ക്വാമസ് എപിത്തീലിയം ) പല പാളികളാൽ മൂടപ്പെട്ടിരിക്കുന്നു, കൂടാതെ ഇത് കെരാറ്റിൻ കൊണ്ട് മൂടിയിട്ടില്ല.
ഇത് നാവിൻ്റെ അടിഭാഗത്തിന് സമമാണ്.
പിന്നിലെ ഉപരിതലം സിലിയയോടുകൂടിയ നിരയുടെ ആകൃതിയിലുള്ള സെല്ലുകളുടെ ഒരു പാളിയിൽ പൊതിഞ്ഞിരിക്കുന്നു, ഇത് റസ്പിരേറ്ററി ട്രാക്റ്റിൻ്റെ ബാക്കി ഭാഗങ്ങൾക്ക് സമാനമാണ്.
ഇതിന് മ്യൂക്കസ് -സെക്രേറ്റിംഗ് ഗോബ്ലറ്റ് സെല്ലുകളും ഉണ്ട്.
ഈ ഉപരിതലങ്ങൾക്കിടയിൽ ഒരു ഇന്റർമീഡിയറ്റ് സോൺ ഉണ്ട്.
എപ്പിഗ്ലോട്ടിസിൽ ഇലാസ്റ്റിക് തരുണാസ്ഥി അടങ്ങിയിരിക്കുന്നു.
നാലാമത്തെ ഫാരിങ്കൽ ആർക്കിൽ നിന്നാണ് എപ്പിഗ്ലോട്ടിസ് ഉണ്ടാകുന്നത്.
ഭ്രൂണ വികസനത്തിന്റെ അഞ്ചാം മാസത്തിൽ ഇത് ഒരു പ്രത്യേക ഘടനയായി കാണാൻ കഴിയും.
എപ്പിഗ്ലോട്ടിസിന്റെ സ്ഥാനം വാർദ്ധക്യത്തിനനുസരിച്ച് മാറുന്നു.
ശിശുക്കളിൽ ഇത് സോഫ്റ്റ് പലേറ്റിൽ സ്പർശിക്കുന്നു, മുതിർന്നവരിൽ അതിന്റെ സ്ഥാനം താഴെയാണ്.
ഹൈ റൈസിങ്ങ് എപ്പിഗ്ലോട്ടിസ്
ഹൈ റൈസിങ്ങ് എപ്പിഗ്ലൊട്ടിസ് ഒരു സാധാരണ ശരീരഘടന വ്യതിയാനമാണ്, ഇത് വായ പരിശോധനയിൽ ദൃശ്യമാണ്.
തൊണ്ടയിലെ ഒരു നേരിയ സംവേദനം അല്ലാതെ ഗുരുതരമായ പ്രശ്‌നങ്ങളൊന്നും ഇത് ഉണ്ടാക്കുന്നില്ല.
മുതിർന്നവരേക്കാൾ കുട്ടികളിലാണ് ഇത് കൂടുതലായി കാണപ്പെടുന്നത്, ഇതിന് മെഡിക്കൽ അല്ലെങ്കിൽ ശസ്ത്രക്രിയ ഇടപെടൽ ആവശ്യമില്ല.
എപിഗ്ലൊട്ടിസ് ശ്വസന സമയത്ത് സാധാരണ മേലോട്ട് ആണ് കാണുന്നത്.
എപ്പിഗ്ലൊട്ടിസിൽ രുചി മുകുളങ്ങളുണ്ട്.
വിഴുങ്ങൽ
വിഴുങ്ങുമ്പോൾ, എപ്പിഗ്ലൊട്ടിസ് പിന്നിലേക്ക് വളഞ്ഞ് ശ്വാസനാളത്തിന്റെ ഉള്ളിലേക്ക് ഭക്ഷണം കടക്കുന്നത് തടയുന്നു.
പിന്നിലേക്ക് മടങ്ങുന്നത് സങ്കീർണ്ണമായ ഒരു ചലനമാണ്, അതിന്റെ കാരണങ്ങൾ പൂർണ്ണമായും മനസ്സിലായിട്ടില്ല.
ആര്യപിഗ്ലോട്ടിക് പേശികളുടെ ചുരുങ്ങൽ, ഭക്ഷണത്തിന്റെ നിഷ്ക്രിയ ഭാരം, ശ്വാസനാളത്തിന്റെ സങ്കോചം, തൈറോഅർട്ടിനോയ്ഡ് പേശികളുടെ സങ്കോചം എന്നിവ കാരണം വിഴുങ്ങൂമ്പോൾ ഹ്യൂയിഡ് അസ്ഥിയും ലാറിങ്ങ്സും മുകളിലേക്കും മുന്നോട്ടും നീങ്ങാൻ സാധ്യതയുണ്ട്, ഇത് നാവിന്റെ പുറകിൽ നിഷ്ക്രിയ സമ്മർദ്ദം വർദ്ധിപ്പിക്കുന്നു.
ഇതിന്റെ അനന്തരഫലമായി വളഞ്ഞ എപ്പിഗ്ലൊട്ടിസ് വിഴുങ്ങുമ്പോൾ ശ്വാസനാളത്തി ലേക്ക് ഭക്ഷണം പോകുന്നത് തടയുന്നു; പകരം ഭക്ഷഷണം അന്നനാളത്തിലേക്ക് സഞ്ചരിക്കുന്നു.
ശബ്‌ദം
പല ഭാഷകളിലും, ശബ്ദങ്ങൾ ഉൽ‌പാദിപ്പിക്കുന്നതിന് എപ്പിഗ്ലൊട്ടിസ് അനിവാര്യമല്ല.